Μπόγκρα
Η Μπόγκρα (বগড়া) επίσημα γνωστή ως Μπογκούρα (βεγγαλικά: বগুড়া), είναι μεγάλη πόλη που βρίσκεται στην επαρχία Μπόγκρα στην διαίρεση Ρατζσάχι του Μπαγκλαντές. Είναι σημαντικό εμπορικό κέντρο. Η γέφυρα Μπόγκρα συνδέει τη διαίρεση Ρατζσάχι και τη διαίρεση Ρανγκπούρ. είναι επίσης γνωστή ως η πρωτεύουσα της Βόρειας Βεγγάλης (উত্তরবঙ্গ) του Μπαγκλαντές.

Η Μπόγκρα πήρε το όνομά της από τον Νασιρουντίν Μπούγκρα Χαν, κυβερνήτης της Βεγγάλης από το 1279 έως το 1282 και γιος του σουλτάνου του Δελχί Γκιγιασουντίν Μπαλμπάν. 

Η πόλη καλύπτει έκταση περίπου 72.5 τ.χλμ. και διαιρείται σε 21 περιοχές. Η Μπόγκρα έχει πληθυσμό γύρω στα 780.000 άτομα σύμφωνα με δεδομένα για το 2017. Δεδομένου ότι είναι η αρχαιότερη πόλη της Βεγγάλης, η Μπόγκρα είναι διάσημη για τις πολλές αρχαίες Βουδιστικές στούπες, ινδουιστικούς ναούς και τα αρχαία ανάκτορα των Βουδιστικών βασιλιάδων και Μουσουλμάνων σουλτάνων. Η κουζίνα της Μπόγκρα είναι διάσημη για την ποικιλία γλυκών και τα γνωστά Μίστι ντόι. 

Η πόλη είναι η γενέτειρα για αρκετές αξιοσημείωτες προσωπικότητες, συμπεριλαμβανομένου του Προέδρου Μοχάμεντ Αλί Μπόγκρα στο Πακιστάν, ο Πρόεδρος Ζιαούρ Ραχμάν του Μπαγκλαντές και άλλοι. Και οι δύο γεννήθηκαν ή έζησαν στην πόλη. Ο τρέχων δήμαρχος είναι ο Μαχαμπουμπάρ Ραχμάν.

Ιστορία 
Η Μπόγκρα θεωρείται η αρχαιότερη πόλη της Βεγγάλης. Χρονολογείται από τη βασιλεία του Αυτοκράτορα Ασόκα, ο οποίος κυβέρνησε την Ινδία από το 268 έως το 232 π.Χ. Όταν ο Ασόκα κατέκτησε τη περιοχή της Βεγγάλης (Μπόνγκο), ίδρυσε τη Μπόγκρα και την ονόμασε Πούντρα Μπαρντάν. Αυτό υποστηρίζεται από την ανακάλυψη μιας αρχαίας χαραγμένης πέτρας η οποία πιστεύεται ότι χρονολογείται από την εποχή των Γκούπτα κοντά στο Σούρα Μαστζίντ στην υποεπαρχία Γκοραγκάτ του Ντινατζπούρ τον Οκτώβριο του 2008.

Κατά τη διάρκεια του Μπαγκλαντεσιανού Πολέμου της Ανεξαρτησίας, η μάχη της Μπόγκρα έλαβε χώρα στην περιοχή. Ήταν μια σφοδρή σύγκρουση μεταξύ των ανταρτών των μονάδων των Μπαγκλαντεσιανών Δυνάμεων υπό τον Τομέα 7 και το Πακιστανικό Στρατό.

Γεωγραφία 

Η διοικητική επαρχία της Μπόγκρα πρωτοδημιουργήθηκε το 1821. Σήμερα, η διοικητική επαρχία της Μπόγκρα περιέχει έκταση 1.359 τ.χλμ. Η πόλη βρίσκεται σε χαμηλό υψόμετρο, φτάνοντας τα 20 μέτρα.

Τα κύρια ποτάμια της επαρχίας σχηματίζονται από τα διάφορα κανάλια του Βραχμαπούτρα. Τα ποτάμια έχουν τοπικά ονόματα όπως τα Κονάι, Νταοκόμπα και Τζαμούνα. Ο τελευταίος αποτελεί τμήμα του ανατολικού ορίου της επαρχίας. Ο Βραχμαπούτρας και τα κανάλια του, μαζί με τρία μικρά ρέματα, τα Μπανγκάλι, Καρατόγια και Ατράι, οδηγούν τις ακμάζουσες εμπορικές δραστηριότητες στην περιοχή.

Το 1911 ο Καρατόγια (ο οποίος ρέει από βορρά προς νότο) χώρισε την επαρχία σε δύο τμήματα, το ανατολικό μέρος με πλούσιο προσχωσιγενές έδαφος, δίνοντας τη δυνατότητα καλλιέργειας χοντρού ρυζιού, ελαιούχων σπόρων και γιούτας, ενώ το έδαφος του δυτικού τμήματος της επαρχίας επιτρέπει την καλλιέργεια ρυζιού.

Κλίμα 
Η πόλη έχει τροπικό κλίμα, με δύο κύριες εποχές: τον χειμώνα και το καλοκαίρι. Οι περισσότερες βροχοπτώσεις λαμβάνουν χώρα το καλοκαίρι, κυρίως από τους μήνες Μάιο έως Οκτώβριο.

Οικονομία 
Μετά την υιοθέτηση νέου αστικού σχεδιασμού το 2009, υπάρχει σημαντική ανάπτυξη των υποδομών στη Μπόγκρα. Αυτό περιλαμβάνει τη πλάτυνση και ανακατασκευή των δρόμων, τη βελτίωση των τηλεπικοινωνιακών υποδομών και την εγκατάσταση υπόγειων συνδέσεων αερίου. 

Επίσης, η παραγωγή κόκκινου τσίλι συμβάλλει σημαντικά στην οικονομία της πόλης, καθώς εταιρείες όπως οι Square, Acme, και BD Food συλλέγουν κόκκινο τσίλι από δώδεκα κέντρα εντός της Μπόγκρα.

Συχνά γνωστή ως "πόλη των τραπεζών", στη Μπόγκρα βρίσκονται διάφορες τραπεζικές υποδομές, καθώς και εταιρείες πιστωτικών καρτών, χρεωστικών καρτών και εμβασμάτων. Ο τραπεζικός τομέας στη Μπόγκρα έχει επεκταθεί σημαντικά, καθώς εταιρείες όπως οι Τράπεζα του Μπανγκλαντές (Κεντρική Τράπεζα), Sonali Bank, Rupali Bank, Janata Bank, Rajshahi Krishi Unnayan Bank, Bangladesh Development Bank Ltd., Uttara Bank Ltd, και Agrani Bank, καθώς και ιδιωτικές και ειδικευμένες εταιρείες όπως οι Pubali Bank, National Bank, IFIC bank Ltd., Citi Bank Ltd. και άλλες έχουν παρουσία στη Μπόγκρα.

Η Μπόγκρα είναι η έδρα ενός αυξανόμενου αριθμού εταιρειών πληροφορικής, λογισμικού, τεχνολογίας και υπηρεσιών πληροφορικής. Ένα από τα ορόσημα του τεχνολογικού τομέα της πόλης συνέβη το 2008 όταν ο γαλλικός όμιλος Γκράμιν και η Groupe Danone εντάχθηκαν σε κοινοπραξία με μια τοπική εταιρεία για την ίδρυση ενός οργανισμού με το όνομα Grameen Danone.

Στατιστικά, το εργατικό δυναμικό της Μπόγκρα κυριαρχείται ακόμη από απασχολούμενους στον αγροτικό τομέα (29.95%) και την γεωργική παραγωγή (12.53%). Ακολουθούνται από το γενικό εμπόριο (18.11%), την εξυπηρέτηση πελατών (15.62%), τις μεταφορές (6.66%), τη μισθωτή εργασία (2.2%) και άλλες βιομηχανίες (14.93%).

Αξιοσημείωτα πρόσωπα 
 Αχτερούζαμαν Ελίας (1943–1997), μυθιστοριογράφος και συγγραφέας σύντομων ιστοριών
 Γκαζιούλ Χακ (1929–2009), βετεράνος του γλωσσικού κινήματος
 Χαντεμούλ Μπαζάρ (1935–1976), Μπιρ Ούταμ, διοικητής τμήματος στον απελευθερωτικό πόλεμο του 1971 και πρώην επικεφαλής της Πολεμικής Αεροπορίας του Μπανγκλαντές
 Μουχαμάντ Αλί Μπόγκρα (1909–1963), Αξιοσημείωτος πολιτικός, πρώην πρωθυπουργός του Πακιστάν (1953–1955)
 Μουσφικούρ Ραχίμ, παίκτης της εθνικής κρίκετ του Μπανγκλαντές
 Ζιαούρ Ραχμάν, μαχητής της ελευθερίας, κοινωνικός εργάτης και πρώην πρωθυπουργός του Μπανγκλαντές (21 Απριλίου 1977 - 30 Μαΐου 1981)
 Χαλέντα Ζία, επικεφαλής του Εθνικιστικού Κόμματος του Μπανγκλαντές (30 Μαΐου 1984 – σήμερα), πρώην Πρώτη Κυρία του Μπανγκλαντές, ακι πρώτη γυναίκα πρωθυπουργός του Μπανγκλαντές (και δεύτερη γυναίκα πρωθυπουργός στον μουσουλμανικό κόσμο), που κατείχε το αξίωμα για τρεις θητείες ανάμεσα στο 1991 και το 2006
 Χουμαγιούν Αχμέντ

Δείτε επίσης 
 Υποεπαρχία Μπόγκρα Σαντάρ, υποεπαρχία (ουπαζίλα) στη Μπόγκρα.

Παραπομπές

Βιβλιογραφία

Εξωτερικοί σύνδεσμοι 

 Επίσημη ιστοσελίδα της Μπόγκρα

Πόλεις του Μπανγκλαντές